Csongrád Város Polgármesterétől



## 

## Száma: FJL/377-3/2021.

## Témafelelős: Keller Ilona

# E l ő t e r j e s z t é s

***Csongrád Városi Önkormányzat Képviselő-testületének***

***hatáskörében eljáró Polgármester döntéséhez***

Tárgy: a Csongrád Tv Kft. 2020.évi beszámolója

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021. (I. 29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

A Csongrád Tv Kft.

1. Egyszerűsített éves beszámoló mérleg „A” változat és eredménykimutatás összköltség eljárással.

2. Kiegészítő melléklet

A Csongrád Tv Kft. gazdálkodásáról készült beszámoló alapján: a 2020. december 31-i mérleg főösszege: 37.252 eFt, nettó árbevétele: 9.393 eFt, adózott eredménye: 1.662,- eFt (nyereség) A Kft. árbevétele az előző évhez képest közel 75 %-kal (4.002,- e Ft-tal) nőtt. Szintén jelentősen, 13.991,- eFt-tal nőtt a mérlegfőösszege, amelyet a peres eljárásban megállapított kártérítési összeg követelésként történő előírása okozott.

A Kft. nyereséges gazdálkodását 20.990 eFt önkormányzati támogatás mellett érte el, amely 1,133 eFt-tal kevesebb az előző évi támogatáshoz képest.

**Határozati javaslat**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

Elfogadom a Csongrád TV Kft-nek az előterjesztés 1. számú melléklete szerinti 2020. évi beszámolóját.

A 2020. évi mérleg főösszegét 37.252 eFt-ban, adózott eredményét (nyereségét) 1.662 eFt-ban állapítom meg, amelynek eredménytartalékba helyezéséről döntök.

Felkérem a Csongrád TV Kft. ügyvezetőjét, hogy a beszámoló közzététele érdekében szükséges intézkedéseket tegye meg.

Határidő: 2020. évi egyszerűsített beszámoló cégbírósághoz történő benyújtása: 2021.05.31.

Felelős: Gabnainé Nagy-Pál Fruzsina ügyvezető

Erről jegyzőkönyvi kivonaton értesítést kapnak:

1. A Képviselő-testület tagjai
2. Fejlesztési és Üzemeltetési Iroda és általa
3. Csongrád TV Kft

Csongrád, 2021. május 28.

Bedő Tamás

polgármester